tartuNLP/wikipedia-smugri-20251201 huggingface dataset:
The Best of Pantera – Reinventing Hell

The Best of Pantera – Reinventing Hell on suositun metalliyhtyeen Panteran vuonna 2003 julkaistu kokoelma ja se sisältää yhtyeen tunnetuimmat kappaleet heidän tunnetuimmilta vuosiltaan 1990-2000 suurimmilta osin yhtyeen kaupallisesti menestyneimmiltä albumeilta "Cowboys from Hell", "Vulgar Display of Power" ja "Far Beyond Driven", mm. tunnetut hitit "Cowboys From Hell", "Walk", "Fucking Hostile" ja "5 Minutes Alone". Kokoelma sisältää myös pari harvinaisuutta "Immortally Insane" ja Poison Idea-coverin "The Badge", albumi sisältää myös 1997 julkaistulle livealbumille "" tehty studioraita "Where You Come From". Levyn alkuperäinen yhdysvaltalainen nimi on "The Best of Pantera: Far Beyond the Great Southern Cowboys' Vulgar Hits!", jonka kappaleluettelo eroaa eurooppalaisesta.
Albumin rajoitettu painos sisälsi myös DVD:n, jossa oli kaikki yhtyeen musiikkivideot plus live-esiintymiset kappaleista "Domination" ja "Primal Concrete Sledge" vuodelta 1991.
Albumi debytoi vuonna 2010 Suomen virallisen listan sijalla 42, nousten ylimmillään sijalle 33. Yhdysvalloissa albumi nousi sijalle 38.
Bedtime Stories

Bedtime Stories on yhdysvaltalaisen poplaulaja Madonnan kuudes studioalbumi, joka julkaistiin 20. lokakuuta 1994. Musiikillisesti se on rhythm &amp; blues -painotteinen.
Madonna tuotti albumin Dallas Austinin, Babyfacen ja Dave Hallin kanssa. Ensimmäinen albumilta julkaistu single oli "Secret", josta tuli toisen singlen, "Take a Bow" (julkaistiin keväällä 1995), ohella albumin suurin hitti. Kolmas singlejulkaisu oli "Bedtime Story" vuonna 1995 ja neljäs single "Human Nature".
Yhdysvalloissa albumia myytiin yli kaksi miljoonaa kappaletta ja maailmanlaajuisesti noin seitsemän miljoonaa, vähemmän kuin Madonnan suosituimpia levyjä. Albumi oli kuitenkin ehdolla parhaan pop-albumin Grammy-palkinnon voittajaksi.
Tampereen Puhelin

Tampereen Puhelin, myöhemmin Soon Communications, oli Pirkanmaalla toiminut teleoperaattori.
Tampereen Puhelinosuuskunta (TPO) perustettiin vuonna 1882. Vuonna 1997 osuuskunnasta tuli julkinen osakeyhtiö "Tampereen Puhelin Oyj". TPO oli Suomen ensimmäinen puhelinosuuskunta, joka muuttui julkiseksi osakeyhtiöksi.
TPO erosi Finnet-liitosta ja vaihtoi nimeä vuonna 2001. Yhtiöstä tuli "Soon Communications Oyj". Nimenmuutoksella yhtiö halusi korostaa, kuinka yhtiö oli ”enemmän kuin Tampere ja enemmän kuin puhelin, tulevaisuudessa yhä enemmän myös valtakunnallinen ja kansainvälinen toimija”. Yhtiön mukaan ”Soon” oli tarkoitus lausua ”niin kuin kirjoitetaan”.
Elisa Communications hankki TPO:n osakkeita 1990-luvun lopussa. Se sai haltuunsa lopulta kaikki osakkeet vuonna 2001. Soon fuusioitiin Elisan vuoden 2002 lopussa.
Yhtiön osake noteerattiin Helsingin pörssissä vuosina 1998–2001.
ICT Elmo.
Soonin valokuituverkon omistajaksi tuli toinen yhtiö, uusi "Tampereen Puhelin Oy", joka vuonna 2018 vaihtoi nimekseen "ICT Elmo Oy".
Chartres

Chartres on Eure-et-Loirin departementin hallintokaupunki ja se sijaitsee keskisessä Ranskassa, noin 96 kilometriä Pariisista lounaaseen.
Maantiede.
Chartres sijaitsee Eure-joen varrella Beaucen tasangolla. Alue on Ranskan kosmetiikkateollisuuden keskusaluetta.
Nähtävyydet.
Katedraalit ja kirkot.
Parhaiten Chartres tunnetaan goottilaisesta Chartresin katedraalista (). Tätä Euroopan suurinta katedraalia pidetään hienoimpana ranskalaisena tyylisuuntansa edustajana. Chartresin katedraali on myös Unescon maailmanperintöluettelossa. Muita kaupungin kirkkoja ovat esimerkiksi Saint-Aignan de Chartres ja Saint-Pierre de Chartres.
Chartresissa syntyneet.
Chartresissa ovat syntyneet muun muassa
Ystävyyskaupungit.
Chartresin ystävyyskaupunkeja:
Tve4

Tve4 on Valmetin valmistama, pääasiassa kevyeen vaihtotyöhön tarkoitettu dieselveturi. Niitä valmistettiin VR:lle neljäkymmentä kappaletta vuosina 1978–1983, ja ne numeroitiin sarjaan 501–540. Ulkonäkönsä, sarjatunnuksensa ja keltaisen värinsä vuoksi sarjan vetureille vakiintuivat lempinimet "Teve4", "Käkikello", "Keltasirkku" ja "Keltuainen".
1970-luvun puolivälissä selvitettiin tulevien pienvetureiden tarvetta, sillä aiemmat Tve1-, Tve2- ja Tve3-pienveturit, Tka2- ja Tka3-ratakuorma-autot sekä Trr-raidetraktorit kävivät kunnoltaan ja teholtaan heikoiksi. Valmetilta tehtiin tarjouskilpailun perusteella tilaus kymmenestä pienveturista. Ne saivat sarjatunnuksen Tv4 ja numerot 501–510. Myöhemmin vetureita tilattiin 30 lisää, ja ne saivat numerot 511–540. Veturit valmistuivat vuosina 1978–1983.
Valmistajan tyyppitunnus vetureille on "Move250B" (Move = moottoriveturi). Samanlaisia vetureita on toimitettu muun muassa Seikun sahalle Poriin sekä 1 435 millimetrin raideleveydellä myös AB Storstockholms Lokaltrafikille, jossa sellainen on käytössä Neglingen varikolla Saltsjöbananin varrella.
Veturi suunniteltiin keveisiin töihin ratapihalla. Niiden huippunopeus on 75 km/h, minkä vuoksi ne sopivat myös kevyeen linjalla ajoon. Sen vetoteho kuitenkin osoittautui huonoksi etenkin talviaikaan.
Sarjan vetureista 25 muutettiin vuosina 2000–2003 Kuopion ja Pieksämäen konepajoilla Tka8-sarjaan eli radan kunnossapitotehtäviin tarkoitetuiksi ratakuorma-autoiksi. Muutostöissä niihin lisättiin muun muassa automaattisen kulunvalvonnan vaatimat JKV-veturilaitteet ja nosturilaitteisto. Loput veturit on suurelta osin poistettu käytöstä. Joitain vetureita on satunnaisesti käytössä muun muassa Pieksämäellä ja Kouvolassa.
Tekniset tiedot.
Lähde:
PPO-Yhtiöt

PPO-Yhtiöt Oy (PPO) oli Elisan omistama puhelinyhtiö, joka toimi Keski- ja Pohjois-Pohjanmaalla, pohjoisessa Keski-Suomessa sekä Pohjois-Karjalassa. Lankapuhelinliittymien lisäksi se tarjosi mobiili- ja laajakaistapalveluja.
Vuonna 2008 yrityksen liikevaihto oli 40,7 miljoonaa euroa ja liikevoitto 7,2 miljoonaa euroa. Se työllisti keskimäärin 284 henkeä ja tarjosi 36011 puhelinliittymää, 30527 laajakaistaliittymää ja 9011 kaapelitelevisioliittymää.
Historiaa.
Vuonna 1914 perustettu yritys oli alkujaan nimeltään Pohjanmaan Puhelin Oy. Vuonna 2010 Pohjanmaan Puhelin Oy:n nimi muuttui PPO-Yhtiöt Oy:ksi. Vuonna 2012 Elisa osti PPO-Yhtiöt Oy:n. Vuoden 2013 viimeisenä päivänä PPO-Yhtiöt Oy, Telekarelia Oy ja Kymen Puhelin Oy fuusioituivat Elisaan. PPO-Yhtiöiden emoyhtiö vaihtoi alaa ja toimii nykyään nimellä Arvo Sijoitusosuuskunta.
Tytäryhtiöt.
PPO-Yhtiöt Oy:n tytäryhtiöitä vuonna 2008 olivat:
Gandan kieli

Ganda on Ugandan puhutuin kieli runyakitaran ohella. Sitä puhuu äidinkielenään yli kolme miljoonaa ja toisena kielenään noin sata tuhatta ihmistä. Ganda on gandojen eli bagandojen kieli. Se on valtakieli Ugandan keskusmaakunnassa, johon muun muassa pääkaupunki Kampala kuuluu. Siitä ei silti ole tullut Ugandan kansallista kieltä, koska vain noin 20 prosenttia koko maan väestöstä puhuu sitä äidinkielenä. Keskusmaakunnan kouluissa on tarjolla gandankielistä opetusta ja Kampalassa toimii gandankielisiä sanomalehtiä sekä radio- ja TV-asemia.
Kielioppi.
Muiden bantukielten tapaan gandassa on alkuliitteillä merkittyjä substantiiviluokkia. Pronominit, adjetktiivit ja verbit mukautuvat pääsanansa substantiiviluokan mukaan. Joitakin esimerkkejä substantiiviluokista:
Keltakannusruoho

Keltakannusruoho, myös kannusruoho ("Linaria vulgaris") on monivuotinen, keltakukkainen kukkakasvi kannusruohojen ("Linaria") suvussa.
Ulkonäkö ja koko.
Keltakannusruohon haaraton varsi kasvaa 20–70 senttimetriä korkeaksi. Lehdet ovat kapeita, 2–6 cm pitkiä ja ovat varressa kierteisesti. Kukintona on 10–20 cm pitkä runsaskukkainen terttu. Yksittäiset kukat ovat 2,5–3,3 cm pitkiä ja teriöt ovat keltaiset. Kukissa on myös pitkät kannukset, joista kasvi on saanut nimensäkin. Ulkonäöltään kasvi muistuttaa esimerkiksi leijonankitaa. Se kukkii Suomessa loppukesällä ja alkusyksyllä. Keltakannusruoho voi risteytyä juovakannusruohon ("Linaria repens") kanssa.
Elinympäristö.
Keltakannusruoho kasvaa mm. hiekkaisilla merenrannoilla, kallioilla, tienvarsilla, kuivilla joutomailla ja pellonpientareilla. Sitä viljellään myös koristekasvina. Suomessa keltakannusruoho on alkuperäislaji rannikoilla, sisämaassa se on yleinen uustulokaskasvi.
Muuta tietoa.
Keltakannusruohoa ravintonaan käyttäviä perhosia ovat esimerkiksi lounaaniltayökkönen ("Acronicta euphorbiae"), lattayökkönen ("Amphipyra tragopoginis"), gammayökkönen ("Autographa gamma"), kannusruohoyökkönen ("Calophasia lunula"), varjoyökkönen ("Charanyca ferruginea"), kannusruohomittari ("Eupithecia linariata"), harmopikkumittari ("Eupithecia satyrata") ja keltajaloyökkönen ("Pyrrhia umbra").
Keltakannusruohoa on ennen käytetty rohdoksena mahavaivoihin. Lankoja värjättäessä se antaa harmaanvihreää väriä.
Vaihtotyö (talous)

Vaihtotyöllä tarkoitetaan työtä, jossa toisen tekemästä työstä maksetaan työllä. Esimerkiksi muurari muuraa sähköasentajan takan ja tästä hyvästä sähköasentaja tekee sähkötyöt muurarin kotiin.
Suomen verottaja katsoo vaihtotyön olevan kaksi toisistaan irrallista työsopimusta tai toimeksiantoa ja siten molemmin puolin veronalaista tuloa. Normaali naapuriapu tai vähäinen vaihtotyö on kuitenkin sallittu ilman veroseuraamuksia.
Vaihtotyötalous.
Laajemmassa mielessä vaihtotyöhön sisältyy myös vaihtotyötalous, jossa paikallinen systeemi ylläpitää rekisteriä tai eräänlaista valuuttaa, jolla vaihtotyötä mitataan ja vaihdetaan monen osapuolen välillä. Tällaisesta systeemista käytetään englanniksi nimitystä LETS.
Shaquille O’Neal

Shaquille Rashaun ”Shaq” O’Neal (s. 6. maaliskuuta 1972 Newark, New Jersey) on yhdysvaltalainen aktiiviuransa lopettanut koripalloilija ja rap-muusikko.
O’Neal edusti NBA:ssa Orlando Magicia, Los Angeles Lakersia, Miami Heatia, Phoenix Sunsia, Cleveland Cavaliersia ja Boston Celticsiä. Häntä pidetään yhtenä kaikkien aikojen parhaista senttereistä. 
Varhainen elämä.
O’Neal syntyi Newarkissa, New Jerseyn osavaltiossa. Hän ei lapsuudessa ollut yhteydessä isäänsä tämän huumeidenkäytön takia.
NBA-ura.
O’Neal voitti Los Angeles Lakersissa kolme mestaruutta (kausilla 2000, 2001, 2002) ja Miamissa yhden (vuonna (2006). Lisäksi O’Neal kuului Yhdysvaltojen maajoukkueeseen, joka voitti maailmanmestaruuden vuonna 1994 ja olympiakultaa vuonna 1996. Hän ilmoitti lopettavansa ammattilaiskoripalloilun kesäkuussa 2011.
Aktiiviuransa jälkeen O’Neal on toiminut TNT-kanavan koripalloasiantuntijana.
Muuta.
O’Neal avioitui 26. joulukuuta 2002 Shaunie Nelsonin kanssa. Pari kuitenkin erosi vuonna 2007. Heillä on tästä avioliitosta neljä lasta. Koripallouransa jälkeen hän on siirtynyt musiikkibisnekseen ja tehnyt isoja keikkoja DJ Diesel -nimellä. Muusikkona Shaq on julkaissut viisi albumia. Lisäksi hän on esiintynyt useissa elokuvissa. Shaqillä on myös ollut kaksi omaa tositelevisiosarjaa.
Vuonna 2019 O'Neal nousi jäseneksi Papa John's -pizzaketjun hallitukseen, sijoitti yhdeksään ketjun pizzeriaan Atlantan alueella ja ryhtyy pizzaketjun kasvoiksi.
O'Neal on pestautunut Miami Beachin poliisivoimien reserviin vuonna 2005. Hän on toiminut vastaavassa virassa myös Doralissa, ja vuonna 2016 hänet nimitettiin šeriffin apulaiseksi Jonesboron kaupunkiin Georgiaan. Lisäksi hän on esiintynyt poliisin rekrytointivideolla.
Jitter

Jitter on elektroniikan tai tietoliikenteen jaksollisessa signaalissa yhden tai useamman ominaispiirteen ei-toivottu poikkeama. Jitter saatetaan havaita esimerkiksi perättäisten pulssien aikaväleissä, värähtelylaajuudessa, taajuudessa tai peräkkäisten syklien vaiheissa. Esimerkiksi taajuus on keskimäärin vakio, mutta pulssien ajallinen etäisyys on toisiinsa nähden vaihteleva. Tätä eroa kutsutaan huojunnaksi. Jitter on merkittävä tekijä lähes kaikkien kommunikaatiolinkkien suunnittelussa.
Jitter on sanana moniselitteinen ja sen johdosta se saatetaan mainita asiayhteydestä riippuen sanoilla värinä, tärinä, huojunta, vapina, hajonta tai synkronointivirhe. Esimerkiksi "Jitter meter" on suomeksi värinämittari.
The Maze of the Kings

The Maze of the Kings on Segan julkaisema raideammuntapeli, joka on julkaistu kolikkopelinä Sega NAOMI -alustalle vuonna .
Pelaaminen.
Peli on valopistoolilla pelattava ammuntapeli.
Kasavuoren koulu

Kasavuoren koulu sijaitsee Kauniaisissa, Kasavuoren koulukeskuksessa. Samoissa tiloissa toimii myös Kauniaisten lukio. Kauniaisissa toimi yksityisenä kouluna Suomalainen yhteiskoulu vuodesta 1964 peruskoulujärjestelmään siirtymiseen asti. Koulussa opiskelee 340 oppilasta .
Christian Lorenz

Christian "Flake" Lorenz (s. 16. marraskuuta 1966 Itä-Berliini, Itä-Saksa) on industrial metal -yhtye Rammsteinin kosketinsoittaja.
Lorenz syntyi ja varttui Itä-Saksassa, hän oli Saksojen yhdistyessä 25-vuotias punkkari. Hän aloitti pianotunnit 9-10-vuotiaana. Hän halusi tulla myös kirurgiksi, mutta se ei ollut mahdollista, koska hän ei ollut käynyt armeijaa. Aseistakieltäytyminen oli Itä-Saksassa vakava asia. Flake alkoi soittaa 17-vuotiaana itäberliiniläisessä punk-yhtyeessä ja soitti Rammsteinista tutun Paul Landersin kanssa Feeling B -nimisessä yhtyeessä kymmenen vuotta vuodesta 1983 lähtien. Lisäksi hän on soittanut yhtyeissä Magdalene Keibel Combo ja Frigitte Hodenhorst Mundschen.
Flake käyttää keikoilla Rolandin sähköpianon lisäksi kahta syntetisaattoria. Toinen niistä on kiinnitetty suureen haitariin siten, että Flaken soittaessa esimerkiksi "Reise, Reise" -kappaletta, näyttää siltä, että hän soittaisi pianon sijasta oikeaa haitaria.
Lorenzia pidetään huumorintajuisena ja artikuloivana. Hän on amatöörimaalari ja pitää muun muassa Puolasta sekä klassisista autoista. Hänellä on kolme vuotta vanhempi veli sekä viisi lasta.
Lorenzin elämästään kirjoittama teos "Der Tastenficker" ilmestyi saksaksi vuonna 2015 ja suomeksi 2016 nimellä "Kosketinrunkkari – niin kuin sen satun muistamaan".
Lorenz julkaisi soolo albuminsa vuonna 2024 nimeltä Flake feiert Weihnachten. Suomeksi (Flake juhlii joulua) Albumissa on tunnettuja joululauluja.
Pellavaöljy

Pellavaöljy eli liinaöljy on pellavan siemenistä mekaanisesti puristamalla tai kemiallisesti uuttamalla saatava kuivuva öljy. Sitä käytetään sekä ravinnoksi että pintakäsittelyaineena ja värien sideaineena. 
Pellavaöljy ravintona.
Pellavaöljy sisältää monityydyttymättömiä omega-3- ja omega-6 -rasvahappoja (alfalinoleenihappoa ja linolihappoa). Se ei kestä kuumennusta, joten sitä suositellaan käytettäväksi esimerkiksi salaatinkastikkeissa. Hyvälaatuisen pellavaöljyn maku on mieto ja pähkinäinen. Pellavaöljy härskiintyy hyvin helposti, joten sitä on säilytettävä kylmässä eikä huoneenlämmössä ja sitä tulisi ostaa vain kaupasta, jossa sitä on pidetty kylmäkaapissa. Pilaantuneessa pellavaöljyssä on paha haju ja voimakas, epämiellyttävä maku, eikä se enää kelpaa syötäväksi.
Pellavaöljy maalauksessa ja pintakäsittelyaineena.
Pellavaöljy on kuivuva öljy, ja sitä käytetään öljyvärien sideaineena ja maalausnesteenä sekä puun pintakäsittelyssä maalin sideaineena (ns. pellavaöljymaali). Perinteisesti pellavaöljymaaleissa on käytetty "raakaa pellavaöljyä" tai "vernissaa" eli keitettyä pellavaöljyä. Vernissa voidaan myös polymerisoida, jolloin puhutaan "modifioidusta vernissasta" tai "stand-öljystä". Nykyisten teollisten pellavaöljymaalien sideaine on kokonaan modifioitua vernissaa, perinnemaaleihin sitä lisättiin ainoastaan kymmenesosa. Polymerisoinnissa öljymolekyylit liittyvät yhteen pitkiksi ketjuiksi, mikä vaikuttaa maalin ominaisuuksiin: maali ei kuivuessaan rypisty ja kestää paremmin säätä, mutta pinta on hankalampi uusintamaalata. 
Vernissa koostuu pääasiassa triglyserideistä. Kuumentaminen saa öljyn hapettumaan helpommin, sillä kuumennettaessa syntyy konjugoituneita kaksoissidoksia eli linoli- ja alfalinoleenihapot isomeroituvat. Maali kuivuu, kun ilman hapen vaikutuksesta vernissan rasvahappojen kolmoissidokset hapettuessaan muodostavat kolmiulotteisen matriisin, jossa glyserolimolekyylit toimivat matriisin ”solmuina” ja rasvahappo-osat matriisin ”siteinä”. Reaktio on melko hidas, ja usein katalyyttinä, "kuivikkeena", käytetään kobolttioktoaattia.
Pellavaöljyvernissa on itsesyttyvää, joten käytetyt rätit, rievut jne. tulee asettaa kuivumaan avattuina palamattomalle alustalle. Työvälineitä ei saa pestä mineraalitärpätillä, sillä mineraalitärpätin hiilivedyt muodostavat pellavaöljyn kanssa vaarallisen reaktioseoksen. Pellavaöljyn leimahduspiste voi olla joissakin oloissa niinkin alhainen kuin +42 °C. Sinänsä fysikaalisesti se on yli 300 astetta.
Natalie Imbruglia

Natalie Jane Imbruglia (4. helmikuuta 1975) on australialainen laulaja, lauluntekijä, näyttelijä ja malli. 
Natalie Imbruglian isä on italialainen ja äiti australialainen. Kylie Minoguen ja Jason Donovanin tavoin Imbrugliakin näytteli "Neighbours"-sarjassa ennen laulajan uraansa. Hänen vuonna 1997 ilmestynyt ensimmäinen singlensä ”Torn”, coverversio Ednaswap-yhtyeen kappaleesta, nousi Britannian singlelistalla toiseksi. Hänen "Left of the Middle" -albumiaan myytiin miljoonia kappaleita. Imbruglia näytteli Rowan Atkinsonin rinnalla vuonna 2003 valmistuneessa elokuvassa "Johnny English", joka parodioi James Bond -elokuvia. 
31. joulukuuta 2003 Imbruglia meni naimisiin poikaystävänsä, Silverchair-yhtyeen laulaja Daniel Johnsin kanssa. Hän ilmoitti eroavansa miehestään tammikuussa 2008. Hän tuli koeputkihedelmöityksellä ja spermalahjoituksella raskaaksi ja esikoispoika syntyi lokakuussa 2019.
Sergio Cresto

Sergio Cresto (19. tammikuuta 1956 New York – 2. toukokuuta 1986 Korsika) oli amerikanitalialainen ralli-kartanlukija. Hän toimi suomalaisen Henri Toivosen kartanlukijana kauden 1986 Korsikan rallissa, missä molemmat kuolivat, kun heidän autonsa Lancia Delta S4 (rek.nro TO 73074E) syöksyi rotkoon ja syttyi palamaan. Onnettomuus osaltaan vaikutti B-ryhmän ralliautojen kieltämiseen MM-ralleissa.
Hän ehti olla kartanlukijana rallin EM-sarjassa Attilio Bettegalle.
Peter Howitt (näyttelijä)

Peter Howitt (s. 5. toukokuuta 1957 Manchester) on englantilainen näyttelijä ja ohjaaja.
Suuri illusioni

Suuri illusioni on Mika Waltarin menestynyt läpimurtoromaani, joka ilmestyi vuonna 1928. Hän kirjoitti kirjan vain muutamassa kuukaudessa asuessaan Pariisissa 19-vuotiaana. Kirja kuvasi ajan nuorten tuntoja ja elämänkäsitystä, ja siitä tuli välittömästi sekä myynti-, arvostelu- että käännösmenestys. Kirjasta ilmestyi nopeassa tahdissa neljä painosta. Romaania on verrattu saman ajan kuuluisiin F. Scott Fitzgeraldin ja Ernest Hemingwayn teoksiin.
Romaani alkaa kuvauksella juhlista Rouva Spindelin salongissa. Rouva Spindelin esikuva oli Minna Craucher.
Vuonna 1985 kirjasta tehtiin elokuva Suuri illusioni, jonka ohjasi Tuija-Maija Niskanen.
Juoni.
Kirja kuvaa taiteilijoiden ja nuorten elämää 1920-luvun Helsingissä, nuoren mielen kiihkoa ja rakkauden illuusion särkymistä. "Suuri illusioni" alkaa, kun nuori toimittaja Hart tapaa Helsingissä tuttunsa ja lähtee tämän kanssa rouva Spindellin salonkiin. Täällä Hart tutustuu katkeraan ja piikittelevään kirjailija Hellakseen sekä kauniiseen ja viettelevään Caritasiin, johon Hart rakastuu silmänräpäyksessä. "Suuri illusioni" kertoo monimutkaisesta kolmiodraamasta Hartin, Hellaan ja Caritasin välillä.
Kirjailijan itsekritiikki.
Kirjan 5. painoksessa, 40 vuotta ensimmäisen painoksen ilmestymisen jälkeen, Mika Waltari arvosteli omaa nuoruudenteostaan. Hän kertoo tunteneensa "lievää kouristusta mahanpohjassa" luettuaan teoksen yhtäjaksoisesti lävitse ensimmäisen kerran neljäänkymmeneen vuoteen. Waltari kuvailee kirjaa lapsekkaaksi, kehittymättömäksi ja sentimentaaliseksi. Loppuratkaisua hän arvioi epätodelliseksi ja pitää hoitamatta jääneen syfiliksen romantisointia suorana lainauksena Michael Arlenin "Vihreästä hatusta". Waltari määrittelee kirjan todellisen arvon perustuvan sen välittömyyteen, impressionistiseen tyyliin ja tunteiden kiihkeyteen ja arvioi teoksen ilmaisseen jotakin omasta ajastaan.
Eurovision laulukilpailu 1958

Eurovision laulukilpailu 1958 oli kolmas Eurovision laulukilpailu. Se järjestettiin Alankomaiden yleisradiokaupungissa Hilversumissa 12. maaliskuuta 1958. Kilpailun juonsi Hannie Lips. Tästä vuodesta alkaen kilpailujen historiaan jäi tapa, jonka mukaan edellisvuoden voittaja saa kilpailut järjestettäväkseen. Perinnettä onkin noudatettu muutamaa satunnaista kertaa lukuun ottamatta. Kilpailuun osallistui kymmenen maata. Iso-Britannia piti taukoa, kun taas Ruotsi osallistui ensimmäistä kertaa. Lähetyksen alkuvaiheessa joissakin valtioissa Eurovisio-linkki katkesi, ja siksi ensimmäisenä esiintynyt Italian Domenico Modugno esitti kappaleensa ”Nel blu dipinto di blu” illan aikana kahdesti.
Kilpailun voitti ensimmäistä kertaa Ranska. Voittosävelmästä ”Dors, mon amour” tuli suosittu kappale erityisesti ranskankielisillä alueilla. Laulu käännettiin myös suomeksi nimellä ”Nukkuos rakas”, jonka levytti tuoreeltaan Seija Karpiomaa, seuraavana vuonna Leif Wager. Vuoden suurimmaksi ikivihreäksi osoittautui kuitenkin kolmanneksi sijoittunut ”Nel blu dipinto di blu” eli ”Volare”, josta tuli listaykkönen muun muassa Yhdysvalloissa. Vuoteen 2005 mennessä sävelmästä on tehty yli 600 erilaista levytettyä versiota, suomeksikin yli 30 versiota Olavi Virrasta Kai Hyttiseen. Syksyllä 2005 "Congratulations"-juhlashow’ssa laulu sijoittui "Kaikkien aikojen euroviisu" -äänestyksessä toiseksi.
Edellisvuoden voittaja Corry Brokken teki historiaa jäämällä kotikilpailuissaan jaetulle viimeiselle sijalle. Vuoden 1956 voittaja Lys Assia taas sijoittui toiseksi laulullaan ”Giorgio”.
Osallistujamaat.
Kapellimestarit.
Osa maista valitsi oman kapellimestarin johtamaan maan esityksen. Isäntämaan ylikapellimestari Dolf van der Linden johti Alankomaiden lisäksi Luxemburgin, Ruotsin, Belgian ja Saksan kappaleet.
Pistetaulukko.
Vuonna 1958 jokaisella maalla oli kymmenhenkinen tuomaristo, jonka jokainen jäsen antoi äänen omalle suosikkikappaleelleen. Jokaisella maalla oli siis käytettävissään kymmenen ääntä.
Limbinen järjestelmä

Limbinen järjestelmä on aivoalueiden joukko, joka osallistuu mm. autonomisten toimintojen, motivaation ja tunteiden säätelyyn sekä yhdistää erilaisia tunnetiloja muistiin tallentuneisiin fyysisiin tuntemuksiin. Limbinen järjestelmä sijaitsee isoaivojen reunaosissa ympäröiden aivorunkoa. Limbinen järjestelmä on kasvanut ihmisellä aivojen kehityksen myötä, mutta sen suhteellinen osuus aivojen koosta on vähäisempi kuin muilla eläimillä. 
Rakenne.
Limbiseen järjestelmään kuuluu suuri määrä aivokuorialueita ja aivokuoren alla sijaitsevia rakenteita. Lähteestä riippuen mukaan lasketaan hiukan eri osia. Alla on listattuna alueet, joiden ajatellaan yleisesti kuuluvan limbiseen järjestelmään.
Limbisen alueen kortikaalinen osa muodostuu ulommasta ja sisemmästä kehästä. Kehiin liittyy aivokuoren alaisia tumakeryhmiä kuten hippokampus. Hippokampuksen aivokuori on kolmikerroksista. Limbisen alueen vaurioituminen tai ärsyttäminen sähköllä voi muuttaa tunteita. Ärsytyspaikasta ja tilanteesta riippuen voidaan saada aikaan esim. kiukkua tai mielipahaa. Limbisen alueen ärsytys vaikuttaa myös motorisiin toimintoihin kuten nielemiseen. Moni limbisen alueen ärsyttämisen aiheuttamista reaktioista voidaan saada aikaan myös hypotalamuksen sähköärsytyksellä. Tämä selittyy sillä, että limbisessä järjestelmässä ja hypotalamuksessa on monia yhteyksiä. Jos mantelitumaketta eli amygdalaa ärsytetään, se voi johtaa mm. huulten lipomiseen.
Hermia (tiedepuisto)

Hermia on yritysten ja tutkimuslaitosten muodostama teknologia- ja osaamiskeskittymä ja tiedepuisto Tampereen Hervannan kaupunginosassa. Hermia on perustettu vuonna 1986, ja se sijaitsee Tampereen yliopiston Hervannan kampuksen välittömässä läheisyydessä.
Hermian alueella on toimistopinta-alaa noin 120 000 m2, ja siellä toimii yli 160 yritystä ja organisaatiota (8/07), työpaikkoja alueella on noin 4 000. Hermiassa toimii lukuisia pieniä, toimintaansa aloittelevia yrityksiä, mutta myös kansainvälisiä yhtiöitä. Hermiassa sijaitsee myös eri tutkimusorganisaatioiden toimitiloja, mm. VTT:llä ja Tampereen yliopistolla on useita tutkimusyksikköjä Hermian alueella. Hermiaan on suunnitteilla rakentaa myös tuotannollisille teknologiayrityksille suunnattuja kiinteistöjä.
Yksiköissä on noin 2 500 työpaikkaa (8/07). Hermian yksiköissä on vuosien mittaan tehty paljon kehitystyötä liittyen mm. GSM-puhelimiin, matkapuhelinverkkoihin ja Symbian-käyttöjärjestelmään sekä radiopuhelimien oheistuotteisiin. Esimerkiksi Nokia Communicator eli kommunikaattori on syntynyt Hermiassa.
Hermian alueen tiloja omistaa, vuokraa ja rakennuttaa Keva, Varma, Technopolis Oyj ja muita toimijoita. Suurin osa Hermian kiinteistöistä on kiinteistösijoittajien omistuksessa.
Rita Guerra

Rita Maria de Azevedo Mafra Guerra (s. 22. lokakuuta 1967 Lissabon) on portugalilainen laulaja.
Guerra syntyi Lissabonin sotilassairaalassa ja on sotilasperheestä – hänen isänsä oli ilmavoimien majuri. Hän aloitti musiikkiuransa Azoreilla, missä hän asui neljä vuotta. Siellä hän alkoi laulaa ja soittaa pianoa yhtä aikaa, inspiroituen muun muassa Elton Johnista.
Guerra esiintyi Rádio GEST -aseman vuosijuhlassa vuonna 1989, minkä jälkeen hän aloitti säännölliset esiintymiset Estorilin kasinolla. Hänen ensimmäinen albuminsa "Pormenores Sem a Mínima Importância" julkaistiin Polygramin kautta, ja levyllä esiintyivät myös Rui Veloso ja Táxi-yhtyeen jäseniä.
Guerra on ollut mukana useissa musiikkiprojekteissa ja -esityksissä, kuten RTP:n laulukilpailussa vuonna 1992 sekä esityksissä "As Canções do Século" (1993) ja "POPera" (1999). Hän julkaisi englanninkielisen albumin "Independence Days" vuonna 1995 ja on tehnyt yhteistyötä useiden portugalilaisten artistien, kuten Beton, Paulo de Carvalhon ja José Cidin kanssa.
Guerra edusti Portugalia vuoden 2003 Euroviisuissa kappaleella "Deixa-me Sonhar."
Guerran vuonna 2005 julkaistu albumi "Rita" saavutti kaksoisplatinalevyn rajan, ja hän on tehnyt dueton Ronan Keatingin kanssa sekä esiintynyt Michael Boltonin kanssa. Guerra on julkaissut useita albumeita, kuten "Sentimento" (2007), "Luar" (2010) ja "Retrato" (2011), ja konsertoinut laajasti niin kotimaassa kuin ulkomailla. Vuonna 2009 hänet palkittiin ulkomailla asuvien portugalilaisten äänestyksessä vuoden kansainvälisenä naisartistina. Vuonna 2020 hän julkaisi tulevan albuminsa ensimmäisen singlen "Tudo Vai Passar", jonka sävellystyöhön hän osallistui itse.""
Rick Bota

Rick Bota on Hollywoodin independent-piireissä vaikuttava ohjaaja-kuvaaja. 
Ura.
Kuvaajana.
Rick Bota on toiminut kuvaajana useissa Hollywood- ja independent-tuotannoissa niin elokuva- kuin TV-puolellakin. TV-puolelta tunnetuimmat ovat "West Wing" ja "Werewolf", elokuvapuolelta "Tales from the Crypt – pahan lähettiläs" sekä "Pahuuden kartano". B-elokuvien puolella uransa tehnyt Bota on ollut kuvaajana myös muun muassa "" -elokuvassa. Second unit -puolella hän on kuvannut muun muassa elokuvia "Tappava ase 4", "Tappavat arvosanat", "Jäähyväiset tytöille" sekä "Kaappaus raiteilla". 
Ohjaajana.
Vuonna 1999 alun perin "L.A. Doctors" -TV-sarjan kuvaajana toiminut Bota sai ohjata sarjasta myös yhden jakson. Hänen esikoisohjauksensa oli ' vuodelta 2002, ja se päätyi suoraan videolevitykseen. Samana vuonna hän ohjasi yhdessä Robert Harmonin kanssa Wes Cravenin tuottaman "They"-elokuvan. "Hellraiser"-sarjasta ilmestyi vuonna 2005 vielä kaksi Botan ohjaamaa elokuvaa, ' ja "".
Bota on toiminut myös muun muassa "Mimicin" second unit -ohjaajana.
Mija Martina

Mija Martina Barbarić (s. 26. huhtikuuta 1984, Mostar) on bosnialainen laulaja.
Martina on laulanut lapsesta asti ja voitti vuonna 1987 lasten laulukilpailun. Hän edusti Bosniaa ja Hertsegovinaa vuoden 2003 Euroviisuissa kappaleellaan "Ne brini", joka sijoittui kuudenneksitoista.
Stockmannin Tampereen-tavaratalo

Tampereen Stockmann on Suomen toiseksi vanhin ja toiseksi laajin Stockmann-tavaratalo. Se on avattu keväällä 1957. Nykyisellä paikallaan Hämeenkadun alkupäässä se on toiminut vuodesta 1981 lähtien. Tavarataloa on laajennettu useita kertoja.
Tavaratalon johtaja on syyskuusta 2017 lähtien ollut hallintotieteiden maisteri Päivi Itkonen-Melartin. Aiemmin tavaratalonjohtajana ovat toimineet muun muassa Jenni Pöllänen ja Eija Vartila.
Tilat ja tarjonta.
Tavaratalo on Stockmannin Suomen-tavarataloista pinta-alaltaan toiseksi suurin. Myymäläkäytössä on yhteensä 15 000 neliömetriä neljässä kerroksessa. Yksi myyntikerroksista on maan alla; alimpana kellarissa on pysäköintitilat.
Tavaratalon tuotevalikoimaa on 2010-luvulla supistettu, kun Stockmann-konserni on päättänyt strategisesti keskittyä lähinnä muotiin, kosmetiikkaan ja kodin tuotteisiin.
Historia.
Stockmann laajentui Helsingistä Tampereelle 1950-luvulla. Tampere oli siihen aikaan asukasluvultaan Suomen toiseksi suurin kaupunki, joten Stockmannin toinen tavaratalo (ensimmäinen ns. ”paikallistavaratalo”) oli perusteltua sijoittaa sinne. Tavaratalo rakennettiin Hämeenkadun ja Kuninkaankadun kulmaan (nykyistä Sokos-tavarataloa vastapäätä), missä sijaitsi aiemmin jugendtyylinen Blomin talo. Uudisrakennuksen suunnittelivat Ole ja Bertel Gripenberg, ja samaan kiinteistöön tuli Stockmannin tavaratalon lisäksi Helsingin Osakepankin toimitilat.
Tavaratalo avasi ovensa 8. huhtikuuta 1957. Sillä oli aluksi käytössään 2 400 neliömetrin tilat. Stockmann menestyi kuitenkin Tampereella niin hyvin, että tavarataloa laajennettiin. Vuonna 1965 Kuninkaankadun ja Kauppakadun risteyksessä otettiin käyttöön uusi lisärakennus. Sen suunnittelivat Bertel Gripenberg ja Robert Gunst, ja tilat yhdistettiin vanhaan puoleen maanalaisen tunnelin välityksellä. 
Vuonna 1981 Stockmann siirtyi entistä suurempiin tiloihin nykyiselle paikalleen Hämeenkadun toiseen päähän, lähelle rautatieasemaa. Tavaratalo muutti vuokralaiseksi arkkitehti Antti Tähtisen suunnittelemaan uuteen liike- ja toimistorakennukseen, jonka omisti Keskinäinen vakuutusyhtiö Fennia. 2000-luvun taitteessa tavarataloon tehtiin laajennus, jossa Tuomiokirkonkadun puoleinen kaksikerroksinen osa korotettiin kolmikerroksiseksi. Samalla Kyttälänkadulle avattiin uusi sisäänkäynti. Seuraava suuri laajennushanke aloitettiin kesällä 2012. Kaksi vuotta kestäneessä remontissa tavaratalo laajeni viereiseen rakennukseen ja sai 4  000 neliömetriä uutta myymälätilaa. Myös vanha osa remontoitiin, osastojen sijainteja muutettiin ja kulkureittejä parannettiin. Tavaratalosta tehtiin muun muassa suora yhteys Hämeenkadun alla sijaitsevaan pysäköintiluola P-Hämppiin.
Shirley Stelfox

Shirley Rosemary Stelfox (11. huhtikuuta 1941 Dukinfield, Cheshire, Britannia – 7. joulukuuta 2015 Buckden, North Yorkshire, Britannia) oli englantilainen näyttelijä. Hän on näytellyt muun muassa Edna Birchin roolissa saippuasarjassa "Emmerdale".
Nuoruus.
Stelfox syntyi Dukinfieldissä Cheshiressä vuonna 1941. Hänen äitinsä Evelyn oli modisti ja isä Harry oli kuljetusurakoitsija. Stelfox kärsi amblyopiasta eli laiskasta silmästä, joka vaikutti hänen näkökykyynsä. Sairaudestaan huolimatta Stelfox halusi näyttelijäksi jo kolmevuotiaasta asti, ja hän esiintyi kouluaikana useissa näytelmissä.
Ura.
Stelfox sai näyttelijänkoulutuksen Royal Academy of Dramatic Artissa, minkä jälkeen hän teki vuonna 1959 ensimmäisen televisioroolinsa oikeussalisdraamassa "The Case Before You". Vuonna 1964 Stelfox esiintyi pienessä roolissa saippuasarjassa "Coronation Street" ja myöhemmin myös vuosina 1965, 1983 sekä 1993–1994, kullakin kerralla eri roolissa.
Vuonna 1990 Stelfox valittiin Rosen rooliin komediasarjaan "Pokka pitää". Stelfox lopetti sarjassa ensimmäisen tuotantokauden jälkeen muiden työsitoumusten takia, joten Rosen rooliin palkattiin Mary Millar. 1990-luvulla Stelfox näytteli myös sarjoissa "EastEnders" ja "Sydämen asialla".
Vuonna 2000 Stelfox aloitti Edna Birchin roolissa saippuasarjassa "Emmerdale", mistä tuli hänen pitkäaikaisin roolinsa. Uskonnollinen ja koiria rakastava Edna poikkesi huomattavasti Stelfoxin aiemmista rooleista, johon lukeutuvat muun muassa prostitoitu elokuvassa "1984" ja bordellin omistaja elokuvassa "Personal Services". Stelfox jatkoi Ednan roolissa kuolemaansa saakka.
Yksityiselämä.
Stelfox oli kahdesti naimisissa. Ensimmäisestä liitosta Keith Edmundsonin kanssa syntyi yksi tytär, Helena. Erottuaan Edmundsonista Stelfox avioutui näyttelijä Don Hendersonin kanssa vuonna 1979. Liitto päättyi Hendersonin kuolemaan vuonna 1997.
Stelfox kuoli kotonaan 74-vuotiaana nopeasti edenneeseen syöpään.
Ben Miller

Ben Miller (s. 1966 Lontoo) on brittiläinen koomikko, näyttelijä ja ohjaaja. 
Hän opiskeli fysiikkaa Cambridgen yliopistossa ja oli tekemässä väitöskirjaa, kunnes hän tutustui samassa paikassa opiskelevaan Alexander Armstrongiin. Miller luopui tieteenteosta ja ryhtyi koomikoksi. Hän kiersi yhdessä Armstrongin kanssa klubeja ja pubeja ja pääsi lopulta esiintymään televisioon. Kaksikko on tehnyt yhdessä sketsiohjelmia "Armstrong &amp; Miller" (1997–2001) ja "The Armstrong &amp; Miller Show" (2007–2010).
Miller näytteli pääroolia, komisario Richard Poolea, televisiosarjassa "Murha paratiisissa" vuosina 2011–2014. Hän on näytellyt myös komediaelokuvissa "Johnny English" (2003) ja "Johnny English iskee jälleen" (2018) sekä sarjoissa "Uhka menneisyydestä" (2007–2011) ja "Bridgerton" (2020).
Etelä-Karjalan Osuuskauppa

Etelä-Karjalan Osuuskauppa (Eekoo) on Etelä-Karjalassa toimiva S-ryhmään kuuluva osuuskunta. Yrityksen toimialoja ovat päivittäistavarakauppa, käyttötavarakauppa, hotelli- ja ravintolatoiminta, autokauppa ja liikennemyymälätoiminta.
Etelä-Karjalan Osuuskaupan historian katsotaan alkavan lokakuusta 1907, jolloin pidettiin Maalaisten Osuuskaupan perustava kokous Lappeenrannassa S. Hämäläisen kahvilassa. Osuuskaupan nimi muutettiin vuonna 1922 Osuusliike Yhtymäksi ja vuonna 1984 otettiin käyttöön nykyinen nimi Etelä-Karjalan Osuuskauppa.
Hankkeita.
Eekoo rakennutti Imatralle uuden Prisman ja rakennus valmistui syksyllä 2015. 
Eekolla on myös tontti Luumäen Puukylässä, kuutostien varrella. Kyseiselle tontille olisi tarkoitus valmistua ABC-huoltoasema. Hanke on kuitenkin ollut kauan jo jäissä. 
Eekoo on myös mukana Itsenäisyydentie -hankkeessa. 
Toimipaikkoja.
Lähde:
Sokos
Prisma
ABC
Sale
S-market
Sokos Hotels
Autokaupat
Emotion
Sokos Hyvä Olo
Kampaamo-parturit
Kaanaa (Raisio)

Kaanaa on Raision lounaisosassa sijaitseva kaupunginosa. Se rajoittuu pohjoisessa Paikkarin kaupunginosaan, idässä Raisionlahteen ja lahden puolivälissä Nuorikkalan ja Inkoisten kaupunginosiin ja Turun kaupunkiin, lännessä ja etelässä Naantalin kaupunkiin. Kaanaan eteläisin, Viheriäistenaukolle rajoittunut osa liitettiin Naantaliin vuonna 1957 Naantalin öljynjalostamon perustamisen yhteydessä. Kaupunginosassa on päiväkoti, esikoulu ja Kaanaan koulu, jossa on opetusta luokille 1–6. Lisäksi Kaanaassa on grilli, parturi-kampaamoja sekä tilitoimisto. Kaanaasta lähtevät myös luontopolut Uikkupolku ja Timalipolku.
Kaupunginosa on pääosin entistä Lietsalaa, joka jaettiin 1700-luvun lopulla eri kyliin kuuluviin pieniin osiin. Alueen nykyinen nimi lienee peräisin 1800-luvun herätysliikkeistä. Toisen tarinan mukaan kun nunnat toivat Naantalin luostarista tuotteitaan Raisionlahdelle lastattaviksi, he kokivat rantamaisemat ja niityt kuin Kaanaanmaaksi luostarin muurien vastakohtana. Kaanaan väkilu kasvoi voimakkaasti 1950-luvun lopulla Naantalin öljynjalostamon ja Raision myllyn tuomien työpaikkojen myötä. Jalostamon työntekijöille rakennettiin tuolloin lisäksi oma asuinalue Raision puolelle Viheriäisiin. Vuonna 1997 Kaanaassa järjestettiin asuntomessut, joka muodosti uuden Katteluksen asuntoalueen. 
Raisionlahden länsirannalla Hahdenniemessä sijaitsee kaupungin omistama pienvenesatama, Raisio Marina.
Kävelykatu

Kävelykatu eli promenadi on katu tai kadun osa, joka on tarkoitettu ensisijaisesti jalankululle. Lainsäädännöstä ja tapauksesta riippuen kävelykaduilla voidaan sallia eriasteinen ajoneuvoliikenne, kuten polkupyöräily, taksit tai huoltoajo. Yhdistävä tekijä kävelykaduissa kuitenkin on, ettei niillä sallita yleistä moottoriajoneuvoliikennettä.
Kävelykaduiksi on 1960-luvulta lähtien muutettu katuja varsinkin monien kaupunkien keskustoissa. Joidenkin kaupunkien keskustassa on laaja autoliikenteeltä suljettu jalankulkualue eli kävelykeskusta. Kävelykatu voidaan perustaa vain kesäkuukausia varten niin kutsutuksi kesäkaduksi.
Monet kävelykadut laatoitetaan kiveyksin ja kaduilla voi olla istutuksia ja penkkejä. Keskustojen kävelykadut ovat usein vilkkaita ostoskatuja ja niiden varrella saattaa olla ravintoloiden, kahviloiden ja baarien terasseja.
Kävelykadut Suomessa.
Suomen ensimmäiset kävelykadut avattiin Tammisaaressa 1966 ja Raahessa 1975. Ensimmäinen asemakaavassa vahvistettu kävelykatu oli Porin Yrjönkatu vuonna 1977. Kävelykatuja on Suomessa yli 30 kaupungissa.
Suomen tieliikennelain mukaan kävelykadut merkitään erityisellä liikennemerkillä. Moottoriajoneuvoliikenne kävelykadulla on eräin poikkeuksin kielletty, mutta polkupyörällä ajaminen on sallittu. Moottoriajoneuvon saa kuljettaa kävelykatua pitkin sen varrella olevalle kiinteistölle, jos sinne ei ole muuta kautta ajokelpoista yhteyttä. Ajonopeus ei tällöin saa ylittää 20 kilometriä tunnissa, ja kuljettajan on annettava jalankulkijoille esteetön kulku. Kävelykadulla ei saa pysäköidä moottoriajoneuvoa. Jos kävelykadulla on erikseen liikennemerkillä sallittu huoltoajo, saa moottoriajoneuvon pysäyttää huoltoajoon liittyen.
Varsinaisten kävelykatujen lisäksi Helsingissä on olemassa niin sanottuja raitiokävelykatuja, jota pitkin kulkee raitiolinja. Raitiovaunun asema kävelykadulla on siltä osin epäselvä, ettei laki määrittele tällaista yhteisliikennettä lainkaan. Kävelykatujen lisäksi on pihakatuja, joilla moottoriajoneuvoliikenne on sallittu. Kaupunkikeskustan ulkopuolella olevia jalankulun ja pyöräilyn raitteja ei yleensä sanota kävelykaduiksi.
Ledina Çelo

Ledina Çelo (s. 9. helmikuuta 1977 Tirana, Albania) on albanialainen laulaja. Hän edusti Albaniaa vuoden 2005 Euroviisuissa kappaleella "Tomorrow I Go", jonka oli sanoittanut Pandi Laco ja säveltänyt Adrian Hila. Finaalissa hän sijoittui kuudenneksi. Ennen laulajan uraansa Çelo toimi mallina Lontoossa.
Luiz Ejlli

Luiz Ejlli (s. 12. heinäkuuta 1985 Shkodër) on albanialainen laulaja. Hän voitti vuonna 2004 Albanian "Idols"-kilpailut. 
Ejlli valittiin vuonna 2005 edustamaan Albaniaa vuoden 2006 Euroviisuissa kappaleella "Zjarr e ftohtë" ("Tuli ja kylmä"), jonka on säveltänyt Klodian Qafoku ja sanoittanut Dr. Flori. Ejlli edusti Euroviisuissa Albaniaa ensimmäisenä mieslaulajana. Finaaliin asti Ejlli ei päässyt.
Lähteet.
Yrittäjä

Yrittäjä on henkilö, joka yksin tai yhdessä muiden henkilöiden kanssa organisoi liiketoimintaa hänen itsensä tai jonkun muun havaitseman liiketoimintamahdollisuuden hyödyntämiseksi. Yrittäjä kantaa liiketoimintamahdollisuuteen liittyvän riskin ja pyrkii tekemään liiketoiminnallaan voittoa. Toisinaan myös liiketoimintamahdollisuuden havaitsijaa voidaan pitää yrittäjänä vaikka hän ei liiketoimintaa aloittaisikaan. Tavallisin tapa organisoida liiketoiminta on perustaa yritys. Liiketoimintaan tarvitaan yleensä pääomaa.
Yksilön haluun toimia yrittäjänä vaikuttavat monet tekijät kuten nykyinen työ, palkka, työllisyysnäkymät, omat tavoitteet työelämässä ja vapaa-ajalla, kodista opitut mallit ja yhteiskunnan vaatimukset.
Yrittäjän rooli voidaan nähdä monella tavoin. Yhdysvaltalainen ekonomisti Frank Knight näki yrittäjän henkilönä, joka sietää epävarmuutta. Ilman epävarmuutta ei olisi tappiollista liiketoimintaa. Hänen mukaansa riskille voidaan laskea arvo, mutta epävarmuudelle ei. Yrittäjä on valmis kestämään epävarmuutta saadakseen liiketoimintansa menestymään.
Yrittäjät Suomessa.
Suomen Yrittäjien mukaan yrittäjyys on Suomessa kasvussa. Yrittäjiä on yhteensä noin 260 000. Heistä noin 170 000 on yksinyrittäjiä.
Eurovision laulukilpailu 1959

Eurovision laulukilpailu 1959 oli neljäs Eurovision laulukilpailu. Se järjestettiin elokuvajuhlistaan tunnetussa Ranskan Cannesissa 11. maaliskuuta 1959 Jacqueline Joubertin emännöimänä. Mukana kilpaili yhteensä 11 maata. Iso-Britannia osallistui jälleen vuoden tauon jälkeen sijoittuen toiseksi, kuten lukuisia kertoja tämän jälkeenkin. Luxemburg jäi pois kilpailusta, mutta Monaco osallistui kilpailuun tänä vuonna ensimmäistä kertaa. Äänestyskäytäntö pysyi samanlaisena kuin aikaisempina vuosina, mutta tästä vuodesta lähtien tuomaristot koottiin tavallisista musiikin kuluttajista asiantuntijoiden sijaan. Tästä vuodesta alkaen keskenään kilpailivat eri maat ja niiden yleisradioyhtiöt, eivätkä laulut kuten aiempina vuosina.
Alankomaat voitti jo toista kertaa laulukilpailun nelivuotisen historian aikana. Teddy Scholtenin esittämä voittosävelmä ”Een beetje” edusti tyyliltään hyvin tyypillistä 50-luvun iskelmää. Vuosikerran tunnetuin laulu tuli kuitenkin jälleen kerran Italiasta. Domenico Modugnon kappaleesta ”Ciao Ciao Bambina” tuli yksi vuoden soitetuimpia lauluja, vaikka se ei noussutkaan yhtä suureksi klassikoksi kuin edellisvuonna kolmanneksi sijoittunut ”Nel blu dipinto di blu”.
Vaikka yleensä kilpailun lopuksi esitetään uudestaan vain voittokappale, tuolloin tulosten selvittyä esitettiin uudelleen kolme parasta kappaletta paremmuusjärjestyksessä paras viimeisenä.
Osallistujamaat.
Kapellimestarit.
Osa maista valitsi oman kapellimestarin johtamaan maansa esityksen. Isäntämaan ylikapellimestari Franck Pourcel johti Ranskan lisäksi Monacon, Saksan, Ruotsin, Sveitsin ja Itävallan kappaleet.
Pistetaulukko.
Vuonna 1959 jokaisella maalla oli 10-henkinen tuomaristo, jonka jokainen jäsen antoi äänen omalle suosikkilaululleen. Jokaisella maalla oli siis käytettävissään kymmenen ääntä.
Lari Halme

Lari Perttu Halme (s. 30. heinäkuuta 1976 Hollola) on suomalainen näyttelijä. Halme on työskennellyt muun muassa Helsingin kaupunginteatterissa, Tampereen Työväen Teatterissa, Tampereen Teatterissa, Uudessa Iloisessa Teatterissa, Turun kaupunginteatterissa ja Kuopion kaupunginteatterissa. Hänet tunnetaan myös Yle TV2:n "Uusi päivä" -päivittäissarjasta, jossa hän näytteli vuodet 2010–2018.
Näyttelijäntöiden lisäksi Halme on juontanut muun muassa ohjelmia "Biisikärpänen", "Lauantaiviihde" ja "Make Up".
Halme on naimisissa käsikirjoittaja-ohjaaja Marika Vapaavuoren kanssa. 
Roolitöitä teatterissa.
Lähde:
Alligaattorit

Alligaattorit (Alligatoridae) on heimo krokotiilieläinten lahkossa. Ne ovat krokotiilien ja gaviaalien lähisukulaisia ja muistuttavat ulkoisesti suuresti krokotiileja. Heimo jaetaan kahteen alaheimoon ja neljään sukuun, joihin kuuluu kahdeksan lajia.
Ruumiinrakenne.
Alligaattorit ovat keskimäärin pienempiä kuin muut krokotiilieläimet ja niitä pidetään myös alkeellisempina. Näkyvin ero krokotiileihin on se, että alligaattorien hampaat ovat suun sisällä, kun taas krokotiilien hampaat ovat suun ulkopuolella. Se johtuu yläleuan hammaskuopasta, johon neljäs hammas uppoaa niin, että leukojen sulkeutuessa se jää näkyvistä. Alligaattorien alaleuan neljäs hammas on kaikkein vahvin, eikä kallon nivelluu reunusta alempaa ohimoaukkoa. Alligaattorin leuat ovat äärimmäisen vahvat.
Alligaattorien kuono on leveä ja lyhyt. Kuonon kärki on pyöreähkö ja litteä luuseinämä erottaa sieraimet toisistaan. Sierainten tiehyet johtavat suun takaosaan, nielun yläpuolelle.
Alligaattorien raajat ovat heikommat kuin krokotiileilla ja osalla lajeista varpaita yhdistää räpyläpoimu. Vedessä ne ovat elementissään. Alligaattorit ovat nopeita uimareita ja viettävät pitkiä aikoja vedessä. Heimo oli olemassa ilmeisesti jo dinosaurusten valtakauden lopulla. Liitukaudella eläneen jopa 15-metrisen jättiläiskrokotiili Deinosuchuksen kallo muistuttaa hyvin paljon nykyisten alligaattorien kalloa ja se useimmiten luetaan samaan alaheimoon.
Levinneisyys ja elinympäristö.
Alligaattoreita elää laajalla alueella Etelä- ja Keski-Amerikassa sekä pieni määrä Kaakkois-Kiinassa.
Kaimaanit ("Caiman") on suku alligaattoreiden heimossa. Varsinaisten alligaattoreiden sukuun ("Alligator") kuuluu kaksi nykyään elävää lajia. Ne elävät kaikista krokotiilieläimistä pohjoisimpina. Näistä suurempi on mississippinalligaattori, joka nimensä mukaisesti elää Mississippin alueella. Toinen suvun lajeista on kiinanalligaattori, joka on heimon lajeista ainoana vaarassa hävitä luonnosta. 
Alligaattorit elävät vain suolattomassa vedessä, kuten hitaasti virtaavissa joissa, jokien mangrovekasvustoissa, kanavissa ja joskus myös virtapaikoissa. Mieluiten ne elävät kuitenkin lähes seisovassa vedessä.
Elintavat.
Alligaattorien elintavat eivät olennaisesti eroa muista lahkon lajeista. Tärkeintä ravintoa ovat kalat, mutta ruokavalio vaihtelee lajeittain. Ihmiselle vaarallisia ovat lähinnä vain suokaimaani ja mississippinalligaattori. Nekin hyökkäävät vain harvoin ja yleensä ne pakenevat, kun niitä lähestytään. Naaraat rakentavat maa-aineksesta pesän, jota ne vartioivat pesärosvoilta kuten pesukarhuilta ja teguilta. Poikasten kuoriuduttua emo usein auttaa ne veteen ja saattaa vartioida niitä useita kuukausia pedoilta. Aikuisilla alligaattoreilla on vain harvoja luonnollisia vihollisia, joita ovat lähinnä isot kissapedot ja suuret anakondat.
Ihminen on alligaattorien suurin uhka. Alligaattoreita tapetaan nahan ja lihan takia kaikkialla niiden levinneisyysalueella. Useimmat lajit eivät kuitenkaan ole vaarassa ja niiden kannat ovat elinvoimaiset.
Jupikit

Jupikit (Keski-Alaskan jupikiksi "Yup'ik") on toinen eskimokansoista inuitien lisäksi. Heitä asuu Alaskassa ja Siperian koillisosissa.
Jupikit jaetaan tyynenmerenjupikkeihin ("alutiiqit") Etelä-Alaskassa, alaskanjupikkeihin Alaskan länsiosissa sekä siperianjupikkeihin Saint Lawrencen saarella ja Koillis-Siperiassa. Siperiassa asuvat naukaninjupikit ja etenkin sirenikit ovat etnisenä ryhmänä ja kielenä lähes hävinneet.
Jupikkien kieliryhmä, jupikkikielet, jaetaan viiteen eri kieleen.
Helylä

Helylä () on kaupunkikunta, kaupunkimainen taajama ja kylä Karjalan tasavallan Sortavalan piirissä Venäjällä. Taajama sijaitsee Tohmajoen rannalla kuusi kilometriä Sortavalasta pohjoiseen. Kunnassa on 3 700, taajamassa 3 500 ja kylässä 131 asukasta (vuonna 2012).
Maantiede ja asutus.
Helylän kunnan pinta-ala on 18,8 neliökilometriä. Se rajoittuu pohjoisessa Kaalamon kuntaan ja muissa ilmansuunnissa Sortavalan kaupunkiin Kunnan alueella virtaa Tohmajoki. Järviä ovat Karmalanjärvi ja Helmijärvi. Hyötykaivannaisiin kuuluu graniitti ja savi.
Keskustaajaman lisäksi kuntaan kuuluu Helylänjokeen laskevan Tohmajoen suussa sijaitseva Helylän kylä sekä Rautakankaan asutus.
Historia.
Helylä mainitaan ensimmäisen kerran Novgorodin Vatjan viidenneksen verokirjassa vuonna 1500. Suomeen kuuluessaan se oli yksi Sortavalan maalaiskunnan suurimmista kylistä. Helylässä oli rautatieasema, Sortavalan lentokenttä, tiilitehdas ja Oy Helylän koulukaluste-, huonekalu- ja lelutehtaat. Talvi- ja jatkosodan jälkeen alue luovutettiin Neuvostoliitolle.
Vuosina 1963–1972 Helylä kuului Sortavalan kaupunkiin. Vuonna 1972 se sai kaupunkimaisen taajaman statuksen. Suomalaisten vuonna 1881 perustama huonekalutehdas jatkoi sodan jälkeen toimintaansa Sortavalan huonekalu- ja suksikombinaattina, joka oli alansa suurimpia tuotantolaitoksia Neuvostoliitossa. 1980-luvulla kombinaatti valmisti vuosittain 800 000 suksiparia, joista 25 % meni vientiin. Neljä tuhatta henkeä työllistänyt tehdas teki konkurssin vuonna 1998.
Liikenne, talous ja palvelut.
Helylän kautta kulkee Sortavalan ja Aunuksen välinen A130-maantie sekä Kaarlahden ja Suojärven välinen rautatie, jolla on Helylän asema. Taajamasta on linja-autoyhteydet Sortavalaan, Lahdenpohjan, Pitkärantaan ja Värtsilään. Helylän eteläpuolella sijaitsevalta Sortavalan lentokentältä lennetään talvisin helikopterilla Valamoon.
Nykyään Helylässä toimii Sortavalan huonekalu- ja suksitehtaan pohjalta perustettu teknologiakylä, jonka yritykset valmistavat muun muassa suksia, huonekaluja ja puurakenteita. Taajamassa on myös rakennusteollisuutta ja metsänhoitoalueen konttori. Lähistöllä toimii sepelitehdas ja kaksi karjatilaa. Helylän pohjoisosassa on sotilasalue.
Keskustaajaman palveluihin kuuluu kaksi lastentarhaa, keskikoulu, kulttuuritalo, aikuisten ja lastenkirjastot, poliklinikka, posti, pankki ja joukko kauppoja. Taajamassa on evankelinen kirkko.
Nähtävyydet ja matkailu.
Karmalanjärven rannalla kilometrin verran Tohmajoen suusta etelään sijaitsee Paasonvuoren karjalainen muinaislinna Rakennusmuistomerkkeihin kuuluu yksi 1900-luvun alun maalaistalo. Helylän taajamassa on toisessa maailmansodassa kaatuneiden neuvostosotilaiden hautapaikka ja Helylän kylän eteläpuolella sodan muistoksi pystytetty tykki. Taajaman koillispuolella sijaitsevalla Helylänmäellä toimii laskettelukeskus.